НАБАВИТИ РАЧУНАРЕ ЗА УЧЕНИКЕ И УЧЕНИЦЕ
Четврти класификациони период школске 2019/2020. године провели смо у изолацији са одржавањем наставе на даљину. Једна од тема која се наметнула је како ће наши ученици-це успети да одговоре новонасталој ситуацији, а нису опремљени за такав вид наставе. У истраживачком раду Алмедине Хатарић, МА и Сејфе Папић, доц. др.  „УПОТРЕБА ИНФОРМАЦИОНО КОМУНИКАЦИОНИХ ТЕХНОЛОГИЈА У НАСТАВИ“  објављеног  на 11. Научно-стручном скупу са међународним учешћем ”QUALITY 2019”, Неум, Б&Х, 14.-16. Јун 2019. године можемо видети шта су од средстава за рад на длаљину имали  испитаници који су учествовали у анкети.  Од 500 испитаника 100 су били ученици-це основних школа, 200 ученици-це средњих школа и 200 студената прве године основних академских студија у Босни и Херцеговини. Босна и Херцеговина је земља из окружења са сличним образовним системом па се можемо послужити са подацима из тог истраживања.
Друга табела овог истраживања бавила се питањем колико ученика-ца је имало средства за рад. Само 50% ученика-ца завршног разреда основних школа имало је рачунар док 100%  мобилни телефон. Код анкетираних средњошколаца њих 75% имало је рачунар, а 100% њих мобилни телефон. Сви анкетирани студенти имали су и рачунар и мобилни телефон, односно само студенти су материјално обезбеђени за учење на даљину. 
	Поседовање ИКТ опреме

	Број анкетираних особа
	Основна школа
	Средња школа
	Факултет

	500
	100
	200
	200

	
	Рачунар
	Мобилни
	Обоје
	Рачунар
	Мобилни
	Обоје
	Рачунар
	Мобилни
	Обоје

	
	50%
	100%
	50%
	75%
	100%
	75%
	100%
	100%
	100%



Табела 2. Поседовање ИКТ опреме код ученика завршних разреда основне и средње школе, као и студената прве године првог циклуса студија
Друга табела и њена анализа је кључ да би се уопште могла организовати настава на даљину. Средства за рад и материјални услови су основ ИКТ-а. Без рачунара наставе нема. С обзиром да се друштво, углавном,  побрине за најсиромашније остаје највећи број ученика-ца чије породице спадају у ону класу која материјално има за преживљавање али не и за луксуз. Иако компјутери одавно нису луксуз питање је да ли породице данас могу сваком детету купити по компјутер? Ако је у породици више деце свако би морао имати свој рачунар на којем би се могао неометано образовати. Зато је на држави да омогући набавку истих за свако дете у школском систему Републике Србије. Тек када сваки ученик-ца добије на реверс средство за рад може се организовати настава на даљину какву смо морали држати за време корона вируса, а да ученици-це имају на чему да раде. Наравно, с обзиром да предлажемо задуживање компјутера на реверс, сваки појединац био би и одговоран за исти. 
Поставља се и питање да ли ученици-це основних и средњих школа имају исте услове за полагање завршног испита, ако би се он полагао на даљину, а немају сви иста средства за рад? Односно да ли је лакше полагати завршни испит на даљину ако имате рачунар? Ако је потврдан одговор на то питање, онда сви ученици-це нису у равноправном положају приликом полагања тог испита односно у неповољној ситуацији су они који рачунар немају.
Како се, по неким стручњацима, очекује и други талас корона вируса у следећој школској години, набавку средстава за рад сваком ученику-ци било би неопходно урадити преко лета. На тај начин би свако школско дете задужило апарат на почетку школске године и имало могућност да савлада дигиталну писменост и вештину на рачунару који ће користити за наставу на даљину у будућем периоду.

